# Recueil général et complet des fabliaux des 13e et 14e siècles/LXXVIII
### LXXVIII DU VALLET AUS .XII. FAMES

1 Seignor, volez que je vous die Que il avint en Normandie ? Se dist cil de cui je l’apris, C’uns damoisiaus de mout haut pris 5Se vout ou pais marier. Mès il dit et veut affier Que ja n’aura fame en sa vie S’il n’en a .XII. en sa baillie. « Filz, » dist li peres, « que dis tu ? 10Une m’en a si confondu Que je ne puis ne ho ne jo. Je deïsse volentiers ho, S’a tant m’en peüsse passer ; Mès une m’a fet si lasser 15Que je ne me puis mes aidier. Filz, quar prenez une moillier, Si essaiez que ce sera, Tant que cis anz passez sera : Se ne vous sert à vo voloir, 20Je vous en ferai .II. avoir,
Ou .III., ou .IV., ou .V., ou sis, Ou .VII., ou .VIII., ou .IX., ou dis, Ou tant con vous onques voudrez : Jamar de ce en douterez. 25— Père, » dist li fils, « n’est pas bien, Une seule ne feroit rien. Et que vaut ce ? » Tant ont parlé Si parent, et tant l’ont mené, Qu’il li donent une pucele, 30Qui mout ert avenanz et bele. La damoisele oï sovent Du bacheler le ventement Que ja jour fame ne prendroit, Se .X. ou .XII. n’en avoit ; 35Mès ele dist en son requoi Qu’ains un an le fera si quoi, S’ele le tient entre ses braz, Qu’ele le fera clamer laz ; Metre le cuide en tele trape, 40S’il le tient, ains qu’il li eschape, Qu’il voldroit estre à Pempelune, Se n’en eüst ne .II. ne une. ﻿Quant li vallès espousé l’eut, Et sa fame le vous aqueut, 45De bel servir mout se pena ; Et cilz qui veintre la cuida, La requiert aussi vivement ; Et nuit et jor assaut li rent. Tant qu’il en fu en grant ahan. 50Ains que passast le demi an,
En fu il si trés empiriez Qu’il ne pot estre sus ses piez, Que le cors li amenuisa, Et le col li aggrellia 55Qui souloit estre gros et plains ; Et or est de si lait pelains Qu’il sambloit qu’il eüst langui. Et sa fame le racuilli Et nuit et jor à dosnoier, 60A acoler et à besier. « Sire, » dist ele, « qu’avez vous ? Vous soliiez estre si prous. Si aspres, et si remuanz, * Et si vigrous et si ardans, 65Que ne me lessiiez dormir : Et or vous voi si quoi tenir Que je croi bien en moie foi Que vous amez autrui que moi. — Ha ! laz, » dist il, « Dieus n’i soit mie 70A foi en ceste jalousie, Mout ai or d’amer grant besoing, Et mout vous en est pris grant soing. — C’est mon, sire, se Dieus m’ait, Que mès ne me fetes delit. 75— Non voir, » dist il, « quar je me muir, Je n’ai fors les os et le cuir ; Por amor Dieu lessiez me ester, Volez vos adès rioter ? A mal chief viengne tel riote. 80— Ci a, » dist ele, « bele note :
Or me dites que feïssiez, Se .XII. fames eussiez ? Se l’une eüst de vous son buen, L’autre vousist avoir le suen : 85Si i eüst mout grant estor, Chascune vousist à son tor Avoir sa joie et son solaz ; Et vous estes por moi si laz, Que ne poez les rains movoir. 90Or puis je bien apercevoir Que vous fussiez mout empiriez, Se .XII. fames eussiez. » ﻿Ainsi furent une seson. Li pere au valet fu preudon, 95Un jor en vint parler à lui : « Filz, » dist il, « il vous convient hui Espouser fame de par Dieu, Et demain l’autre : or querez lieu Où vous puissiez voz noces fere ; 100J’ai mout bien porquis vostre afere. Une en avez, je en ai onze. Il vous en convient avoir douze. — .XII., » dist il, « deable i soient, .C. homme nés assouviroient. 105Trop en ai ge, ge vous affi, Laissiez m’en pais, pour Dieu merci. » ﻿Ainsi demora longuement, Tant qu’il avint, ne sai coment, Et par ne sai quele aventure, 110Con prist .I. leu en la pasture,
Dedenz la vile où cil manoit, Qui grant domage lor fesoit. Li uns le juge à escorcier, Li autres le juge à noier, 115Et li tiers à ardoir en cendre, Et li quars si le juge à pendre, Tant que cil vint à daerrains, Qui tant par ert maigres et tains, Por les maus qui li courent seure : 120Il parla quant il en ot heure Li mariez, dont dit vous ai. Qui tant seut avoir le cuer gai. Il parla quant tuit orent dit. Que doné l’en fu le respit : 125 « Donez li fame, je vous pri, Soit aussi con je sui boni, Que mieus nel pourrez vous occire. Ne son cors livrer à martire ; Ne ne li povez faire pis 130Qu’estre en si maie prison mis, Dont jamès n’ert liez en sa vie : Ainsi li toudrez vous la vie. » Quant cil l’oent, chascuns s’en rist. Ez vous sa fame qui lor dist : 135« Seignors, tenez vous en à lui. Que nus n’est mieus bonis de lui. » ﻿Tuit tinrent bon cest jugement : Fame li livrent maintenent, Mais ne l’a pas .I. mois tenue 140Que sa piaus, qui si iert velue,
Li est partout aussi plumée Con s’ele li fust decirée ; Que tele vie li mena Que li louz si en arraga, 145Tant qu’il l’en esconvint mourir Et de cest siecle defenir. Einsi furent du louf vengié Dou consoil au fol marié. ﻿Par cest conte veil chastier 150Les venteors fous mariez, Qu’autrefois ne se ventent pas, Et qu’orgueus nés abassent pas D’une seule fame aient cure, Car à .C. hommes par mesure 155Livreroit une fame estat, Et lor diroit en l’aingle mat.
* ↑ LXXVIII. — Du Vallet aus .XII. fames, p. 186. A. — Paris, Bibl. nat., Mss. fr. 837, fol. 185 r$^o$ à 186 r$^o$. B. — Paris,» Bibl. nat.,» Mss. fr.» 1593, fol. 183 v$^o$ à 184 r$^o$. C. — Paris,» Bibl. nat.,» Mss. fr.» 25545, fol. 75 r$^o$ à 76 r$^o$. Publié par Barbazan, I, 233 ; par Méon, III, 148-153, et imité par Legrand d’Aussy, III, 333-336.
* ↑ Vers 6 — A, bien et vout jurer. B, bien et veut jurer.
* ↑ 7 — C, Qu’il n’aura ja.
* ↑ 10 — C, cort tenu.
* ↑ 12 — C, Trop volentiers deïsse ho.
* ↑ 14 — B, Que mainte foiz m’a fet. C, Mais ele m’a fet tant.
* ↑ 15 — B, Si que.
* ↑ 17 — B, ce que.
* ↑ 18 — cis. B, li. C, cest.
* ↑ 19 — B, S’el.
* ↑ 24 — en. A, vous.
* ↑ 25 — C, fait cil, « je l’otroi.
* ↑ 26 — C, Mais une ne m’en fera rien.
* ↑ 27 — B et C intervertissent la fin de ce vers, « ont parlé », et celle du vers suivant, « l’ont mené ».
* ↑ 28 — parent. C, ami.
* ↑ 29 — C, Donné li ont.
* ↑ 32 — B, C, Du damoisel. — A, B, le couvenant.
* ↑ 33 — A, B, Qui dit que ja fame n’auroit.
* ↑ 37 — C, dedenz ses las.
* ↑ 38 — C, Qu’el. — C, tout laz.
* ↑ 39-42 — Ces vers manquent dans A et B.
* ↑ 43 — l’eut. C, eut.
* ↑ 45-58 — Ces vers manquent dans A et B.
* ↑ 58 — racuili, lisez racuilli.
* ↑ 61 — dist. C, fait. — qu’avez-vous, lisez qu’avez vous.
* ↑ 64 — A, B, Si viguereus.
* ↑ 66 — C, contenir.
* ↑ 69 — dist. C, fait.
* ↑ 70 — C, compagnie.
* ↑ 71-72 — Ces vers manquent à C.
* ↑ 73 — B, Car mon. C, Sait mon.
* ↑ 74 — C, Qu’ains. — A, B, ne fetes vo.
* ↑ 75 — me muir. B, ne puis. — C, Boyn, par les sains Dé(x), je ne puis.
* ↑ 76 — C, les cuirs.
* ↑ 77 — C, Je n’en puis mais laissier m’ester.
* ↑ 78 — adès. A, huimès.
* ↑ 80 — dist. C, fait. — Ce vers et le précédent sont intervertis dans C.
* ↑ 81 — B, C, Dites moi dont.
* ↑ 83 — C, Quant l’une.
* ↑ 84 — C, L’autre an.
* ↑ 85 — C, Lors i.
* ↑ 89 — B, Que ne vos poez removoir.
* ↑ $^{et}$ 96 et 103 — dist. C, fait.
* ↑ 99 — voz noces. C, vostre honnor.
* ↑ 100 — C, Car j’ai si.
* ↑ 101 — B, j’en ai quis. C, et j’en ai.
* ↑ 102 — Ce vers manque à B.
* ↑ 103 — C, soit.
* ↑ 104 — C, .LX. — C, maintendroit.
* ↑ 105-106 — Ces vers manquent dans A et B.
* ↑ 107 — demora. C, furent mout.
* ↑ 109 — C, ne sai par.
* ↑ 111 — C, Droit en la vile où il.
* ↑ 113 — C, Les un(s) le jugent à noier.
* ↑ 114 — B, Et l’autre. — C, Et li autre[s] à escorchier.
* ↑ 115 — C, le juja à pendre.
* ↑ 116 — C, à ardoir en cendre.
* ↑ 117 — B, C, Adonc vint cil.
* ↑ 118 — B, Qui tot estoit pales. C, Qui si estoit megres.
* ↑ 119-120 — Ces vers manquent dans A et B.
* ↑ 122 — B, C, Qui sot avoir le cuer si gai.
* ↑ 123 — A, B, et leur dit einsi.
* ↑ 124 — Ce vers manque dans A et B.
* ↑ 126 — A, B, S’ert. — B, einsi. — suis, lisez sui. — A, B, honiz.
* ↑ 127-129 — Ces trois vers manquent dans A et B.
* ↑ 130 — A, B, Et en.
* ↑ 133 — cil. B, il.
* ↑ 134 — C, Neis la fame, aussis si.
* ↑ 136 — mieus. B, plus.
* ↑ 137-156 — Ces vers manquent dans A et B.
* ↑ 141 — * aussi. C, aussis.
* ↑ 147 — * Einsi. C, Einsis.